ඒ සමගම සිංහල සිනමාවට අද (21) 65 වසරක් සපිරීම නිමිත්තෙන් අද (21) පස්වරු 4.00ට කොළඹ 07, සුදර්ශි ශාලාවේ දී සමරු මුද්දර 06ක් හා මුල්දින කවර නිකුත් කෙරේ.ආචාර්ය ගාමිණී ෆොන්සේකා, පාර්ලිමේන්තු මන්ත්‍රීනි ආචාර්ය මාලනී ෆොන්සේකා, ජෝ අබේවික්‍රම, සන්ධ්‍යා කුමාරි, එඩී ජයමාන්න හා ටයිටස් තොටවත්ත යන කලාකරුවන්ගේ ඡායාරූප මෙම සමරු මුද්දරවලට ඇතුළත් කර තිබේ.ජාතික චිත්‍රපට සංස්ථාව හා තැපැල් සේවා අමාත්‍යාංශ එක්ව සංවිධානය කරන මේ උත්සවයේ ප්‍රධාන ආරාධිත අමුත්තා ලෙස තැපැල් සේවා ඇමැති ජීවන් කුමාරතුංග මහතා සහභාගී වන අතර, කලාකරුවෝ රැසක් මේ අවස්ථාවට සහභාගීවීමට නියමිතය.මීට සමගාමීව සිරිසේන විමලවීර උපහාර චිත්‍රපට උලෙළක්ද චිත්‍රපට සංස්ථා සිනමා ශාලාවේදී මෙම 22 දා තිරගතකෙරේ.